text: FIRA BCNGLUTENFREE 2019 | CAP PLAT AMB BLAT
  Segurament aquests dies haureu sentit a parlar molt de la fira BCN GLUTEN FREE 2019, que es va celebrar els dies 28, 29 i 30 de juny a LA FARGA de L'Hospitalet de Llobregat. Sé que molts heu anat, però pels que no heu pogut assistir, us faig cinc cèntims del que em va semblar més interessant, però abans de començar hem d'agrair a Fira BCN Gluten Free, a l'Ajuntament de L'Hospitalet de Llobregat i a l'Associació de Celíacs de Catalunya tot el que han treballat per oferir-nos la possibilitat de gaudir d'aquesta experiència.
  L'expositor que mereix una menció especial és ÉQLIBRE, un obrador que ens ofereix una amplia varietat de pans, tots ells deliciosos. L'obrador esta situat a Cabera de Mar, però al seu web podeu veure els punts de venda i també podeu fer comanda online.
  L'èxit d'aquest producte és indubtablement el seu sabor i textura, infinitament més bo que la resta de pans sense gluten que tenim al mercat. El seu equip jove i amb molta empenta, van marcar diferència amb l'afluència de públic al seu stand i no és d'estranyar. Utilitzen ingredients ecològics i fan processos de fermentació lenta que el fa un pa més digestiu. A més a més utilitzen cartró reciclat i embolcalls sostenibles, i això també és important. Els seus fundadors Xevi Ramón i Carlos Milán son la cinquena generació de forners. Al final del post us explico més sobre équlibre, ja veureu perquè.
  YONDU és un dels productes que més em va sorprendre. Es tracta d'un condiment líquid fet a base d'extractes vegetals i soja que potencia el sabor UMAMI (saborós) de qualsevol elaboració. Els seus ingredients són ecològics, és vegà, sense gluten i sense OMG (organismes modificats genèticament). L'ús d'aquest producte implica no afegir sal als plats sense trobar-los insípids. L'avantatge d'aquest producte és que es pot consumir en cru i en calent i no modifica el color dels aliments. Recomano que proveu a fer les verdures a la planxa amb yondu en lloc de sal, notareu la diferència. Al seu web teniu els punts de venda. També està disponible a Amazon.
  GEFRO és una marca alemanya que comercialitza brous, sopes, condiments i salses en pols. Tenen salsa fosca de carn amb un bon sabor que es prepara en qüestió de 5 minuts, idònia per preparar plats ràpids i diferents. El condiment herbes del jardí resulta apropiat per les amanides, es barreja amb oli i ja tens un toc diferent a l'amanida. La resta de productes que són molts, encara estan pendents de prova, però en quan els tingui aniré penjant les receptes. Em va semblar un format molt interessant per anar de camping, excursió, viatge, etc.. ja que tot es prepara amb aigua i de manera instantània. La venda només és online.
  DCS FREE FROM comercialitza aquesta marca holandesa. Des de pasta, farines, preparats per pastisseria, espècies, cereals, crackers, crostons de pa, snacks etc... Em vaig endur els crostons de pa per al gaspatxo i els pretzel en format palet que aquí no havia vist en lloc. He de dir dels pretzel que no em va agradar l'excés de torrat del producte perquè deixa un regust amarg. Els crostons són bons i aguanten bé el remull dins del gaspatxo sense estovar-se ràpidament.
  SENSLAC ven producte d'importació, a destacar els productes d'ABUELO BREAD, com novetat els palets d'oliva i orenga, els de pipes i els de chips de xocolata, que en breu es començaran a comercialitzar. També podeu trobar xocolates, galetes, etc....
  ARTTPA fabrica pa envasat en bosses fornejables per evitar la contaminació creuada. A fira tenien diferents formats que van destinats a hosteleria, però a Ulabox i a Condis podeu trobar la baguette individual a la secció de congelats. És un bon producte, amb bon gust i textura molt lograda. Idoni per tenir sempre al congelador i poder fer un entrepà en condicions en qualsevol moment.
  SELECCIONA ARTESANAL és una empresa de Valls que fabriquen embotits, xistorres, hamburgueses, botifarres, etc... la major part d'ells sense gluten i sense lactosa i ben especificat en l'envàs. Aquests productes els trobareu a grans superfícies.
  GISDI fan embotits i formatges artesans, amb molt bona pinta i molta varietat de productes, els trobareu a fires i mercats de diferents localitats.
  CA LA MARIA, és un obrador artesà amb botiga a Badalona. Alguns ja els coneixereu perquè abans eren La Mar de Cookies. Tots els seus productes tenen un aspecte deliciós. Evidentment no els vam provar tots, però he de dir que tot el que vam menjar estava espectacular.
  JANSANA és un obrador amb botiga a Barcelona i Santa Perpètua de Mogoda. Els que ja els coneixeu sabeu que tenen molt bon producte, des del pa, la brioixeria, pastissos.. Tot el que fan, ho fan bé. Un stand per disfrutar sense límit.
  L'organització de la fira ens va obsequiar amb una bossa de productes sense gluten i l'Associació de Celíacs de Catalunya ens va donar als socis, una altra bossa plena de coses que encara no hem pogut provar-les totes! Quina il.lusió fan aquestes coses eh?
  Dins de la bossa també hi havien vals descompte de Foster's Hollywood i diversos folletons amb informació comercial de marques sense gluten.
  Mereix especial esment la mostra de melmelada de LA FAGEDA, que a més a més de tenir una gama de productes excelents, fa una labor social des dels seus inicis, afavorint la integració laboral de persones amb malalties mentals. Val la pena entrar al seu web i veure quantes coses fan per aquestes persones. Un 10 per ells !!!
  Van haver un munt d'activitats, sortejos, xerrades, show cooking, concursos, cates de cervesa, conferències....., com no podia estar a totes, vaig anar a escoltar la xerrada que feia LA ESPIA CELIACA sobre viatjar sense gluten. Ens va explicar com s'organitza ella els viatges i he de dir que val la pena veure el seu blog per tenir consells molt interessants. També en va fer una sobre la Celiaquia a l'adolescència coincidint amb el Dia Internacional del Celíac, però no la vaig poder escoltar perquè jo estava en un altre lloc..... ja veureu on!
  També va participar en les cates de cervesa, Ricardo Nafría, autor del Blog Celíaco a los Treinta, a qui vaig tenir el plaer de felicitar per ser el guanyador del premi FACE 2018 al millor blog sobre la malaltia celíaca.
  Diumenge dia 30 de juny es va celebrar el Dia Internacional de la Celiaquia, i l'Associació de Celíacs de Catalunya va promoure moltes activitats, tant per grans com per petits amb butifarrada inclosa per als socis.
  Es va fer un concurs al MILLOR PA DE PAGÈS CATALÀ SENSE GLUTEN 2019, on vaig tenir el gust de participar com a membre del jurat juntament amb el President i la Vice-Presidenta de l'Associació de Celíacs de Catalunya, el Director de la fira BCN Gluten Free, l' Assesor gastronòmic del restaurant En Ville de Barcelona i el Secretari del Consell Regulador de la Identificació Geogràfica Protegida de pa de pagès català.
  Cinc obradors certificats van participar presentant un pa de pagès del qual els membres del jurant mitjançant cata cega, valoràvem el color, l'aspecte, la molla i la crosta de cadascun d'ells. Tot i que els cinc eren prou bons, el guanyador va ser ÉQLIBRE amb la presentació d'un pa de pagès espectacular en tots els aspectes a valorar. La resta de participants van ser CELIADICTOS, LA MAREVILLA, FORN RICARDERA I NOUCELAND, ànims per la propera !